ರಾಜಕೀಯವಾಗಿ, ಆಧುನಿಕತೆಯ ಆರಂಭಿಕ ಹಂತವು ನಿಕೋಲೊ ಮ್ಯಾಕಿಯಾವೆಲ್ಲಿಯ ಕೃತಿಗಳೊಂದಿಗೆ ಆರಂಭಗೊಳ್ಳುತ್ತದೆ, ಇವು ನಿಜವಾಗಿ ಹೇಗೆ ಇರುತ್ತವೆ ಎಂಬುದರ ವಾಸ್ತವಿಕ ವಿಶ್ಲೇಷಣೆಯ ಪರವಾಗಿ, ಹೇಗೆ ಇರಬೇಕು ಎಂಬುದರ ಬಗ್ಗೆ ಹೋಲಿಕೆಯ ಕಲ್ಪನೆಗಳಿಂದ ರಾಜಕಾರಣವನ್ನು ವಿಶ್ಲೇಷಿಸುವ ಮಧ್ಯಕಾಲೀನ ಮತ್ತು ಅರಿಸ್ಟಾಟೆಲಿಯನ್ ಶೈಲಿಯನ್ನು ಬಹಿರಂಗವಾಗಿ ನಿರಕಾರಿಸಿದವು. ಆತ ರಾಜಕಾರಣದ ಪ್ರಮುಖ ಗುರಿಯು ಒಬ್ಬ ವ್ಯಕ್ತಿಯ ಸ್ವಂತ ಅವಕಾಶ ಅಥವಾ ಭವಿಷ್ಯವನ್ನು ನಿಯಂತ್ರಿಸುವುದಾಗಿರಬೇಕು ಮತ್ತು ದೈವಾನುಗ್ರಹವನ್ನು ಅವಲಂಬಿಸಿದರೆ ನಿಜವಾಗಿ ಕೆಡುಕು ಉಂಟಾಗುತ್ತದೆಂದು ಸೂಚಿಸಿದರು. ಉದಾಹರಣೆಗಾಗಿ ರಾಜಕೀಯ ಸಮುದಾಯಗಳೊಳಗೆ ಹಿಂಸಾತ್ಮಕ ವಿಭಜನಗಳು ಅನಿವಾರ್ಯವಾಗಿರುತ್ತವೆ, ಆದರೆ ಅವು ಕಾನೂನು-ನಿರ್ಮಾತೃಗಳು ಮತ್ತು ಮುಖಂಡರು ಹೊಂದಿರುವ ಮತ್ತು ಕೆಲವೊಮ್ಮೆ ಅವರು ಕೆಲವು ರೀತಿಯಲ್ಲಿ ಪ್ರೋತ್ಸಾಹಿಸುವ ಪ್ರಾಬಲ್ಯತೆಯ ಮೂಲವೂ ಆಗಿರಬಹುದು ಎಂದು ಮ್ಯಾಕಿಯಾವೆಲ್ಲಿ ವಾದಿಸಿದ್ದಾರೆ (ಸ್ಟ್ರಾಸ್ 1987). 
ಮ್ಯಾಕಿಯಾವೆಲ್ಲಿಯ ಸೂಚನೆಗಳು ಕೆಲವೊಮ್ಮೆ ರಾಜರು ಮತ್ತು ರಾಜಕುಮಾರರ ಮೇಲೆ ಪ್ರಭಾವ ಬೀರಿದವು, ಆದರೆ ಅವು ಅಂತಿಮವಾಗಿ ರಾಜಪ್ರಭುತ್ವದ ಬದಲಿಗೆ ಸ್ವತಂತ್ರ ಪ್ರಜಾಪ್ರಭುತ್ವದೆಡೆಗೆ ಪಕ್ಷಪಾತ ತೋರುವಂತೆ ಕಂಡುಬಂದವು. ಮ್ಯಾಕಿಯಾವೆಲ್ಲಿಯು ಅನುಕ್ರಮವಾಗಿ ಫ್ರಾಂಕಿಸ್ ಬೇಕನ್ , ಮಾರ್ಚಮೋಂಟ್ ನೀಡ್ಹ್ಯಾಮ್ , ಹ್ಯಾರಿಂಗ್ಟನ್, , ಜಾನ್ ಮಿಲ್ಟನ್ , ಡೇವಿಡ್ ಹ್ಯೂಮ್, ಮತ್ತು ಅನೇಕ ಇತರರ ಮೇಲೆ ಪ್ರಭಾವ ಬೀರಿದರು (ಸ್ಟ್ರಾಸ್ 1958). 
ಹೊಸ ಮ್ಯಾಕಿಯಾವೆಲ್ಲಿಯನ್ ವಾಸ್ತವಿಕತೆಯಿಂದ ಹುಟ್ಟಿಕೊಂಡ ಪ್ರಮುಖ ಆಧುನಿಕ ರಾಜಕೀಯ ಸಿದ್ಧಾಂತಗಳು ಮ್ಯಾಂಡೆವಿಲ್ಲೆಯ ಪ್ರಭಾವಶಾಲಿ ಸೂಚನೆಯನ್ನು ಒಳಗೊಳ್ಳುತ್ತವೆ - ""Private Vices by the dextrous Management of a skilful Politician may be turned into Publick Benefits" ” (ಆತನ "ಫೇಬಲ್ ಆಫ್ ಬೀಸ್" ‌ನ ಕೊನೆಯ ವಾಕ್ಯ). ಅಲ್ಲದೆ ಅವು ಮಾಂಟೆಸ್ಕ್ಯು ಮೊದಲು ಸ್ಪಷ್ಟವಾಗಿ ಪ್ರಸ್ತಾಪಿಸಿದ ಸರ್ಕಾರದಲ್ಲಿನ "ಅಧಿಕಾರಗಳ ಸಂವಿಧಾನಾತ್ಮಕ ವಿಭಜನೆ"ಯ ಸಿದ್ಧಾಂತವನ್ನೂ ಒಳಗೊಳ್ಳುತ್ತವೆ. ಈ ಎರಡೂ ತತ್ತ್ವಗಳೂ ಹೆಚ್ಚು ಆಧುನಿಕ ಪ್ರಜಾಪ್ರಭುತ್ವದ ಸಂವಿಧಾನಗಳೊಳಗೆ ಪ್ರತಿಷ್ಠಾಪಿಸಲ್ಪಟ್ಟಿವೆ. ಮ್ಯಾಕಿಯಾವೆಲ್ಲಿಯ ವಾಸ್ತವಿಕತೆಯು ಯುದ್ಧ ಮತ್ತು ರಾಜಕೀಯ ಹಿಂಸೆಗೆ ಕಾರಣವಾದುದರಿಂದ, ಆತನ ಸ್ಥಿರವಾದ ಪ್ರಭಾವವು 'ಕಡಿಮೆಯಾಯಿತು', ಅದರಿಂದಾಗಿ ಉಪಯುಕ್ತ ಸಂಘರ್ಷವು ಸಾಧ್ಯವಾದಷ್ಟು ಮಟ್ಟಿಗೆ ಗಮನಾರ್ಹವಾಗಿ ರಾಜಕೀಯ ಹೋರಾಟಗಳಾಗಿ ಬದಲಾಯಿತು ಮತ್ತು ಆರ್ಥಿಕ ಸಂಘರ್ಷವು ಸ್ವತಂತ್ರ, ಖಾಸಗಿ ಉದ್ಯಮಗಳ ನಡುವೆ ಪ್ರೋತ್ಸಾಹಿಸಲ್ಪಟ್ಟಿತು ಎಂದು ಹೇಳಲಾಗಿದೆ (, ಮ್ಯಾನ್ಸ್‌ಫೀಲ್ಡ್ 1989).
ಬೇಕನ್ ಮತ್ತು ಡೆಸ್ಕಾರ್ಟೆಸ್ ಪ್ರಸ್ತಾಪಿಸಿದಂತೆ ಮಾನವೀಯತೆ ಮತ್ತು ರಾಜಕಾರಣಗಳಿಗೆ ಅನ್ವಯಿಸಿದ ಹೊಸ ಆಧುನಿಕ ಭೌತಿಕ ವಿಜ್ಞಾನಗಳ ವಿಧಾನಗಳನ್ನು ಬಳಸಲು ಥೋಮಸ್ ಹೋಬ್ಬೆಸ್‌ರಿಂದ ಆರಂಭಗೊಂಡು ಹಲವಾರು ಪ್ರಯತ್ನಗಳನ್ನು ಮಾಡಲಾಯಿತು (ಬರ್ನ್ಸ್ 1987). ಹೋಬ್ಬೆಸ್‌ರ ವಿಧಾನಶಾಸ್ತ್ರೀಯ ಕ್ರಮಗಳನ್ನು ಸುಧಾರಿಸುವ ಗಮನಾರ್ಹ ಪ್ರಯತ್ನಗಳು ಲಾಕೆ , ಸ್ಪಿನೋಜ , ಗಿಯಾಂಬಟಿಸ್ಟ (1984 xli) ಮತ್ತು ರಾಸ್ಸಿಯಾ (1997 ಭಾಗ 1) ಮೊದಲಾದವರ ಕಾರ್ಯಗಳನ್ನು ಒಳಗೊಳ್ಳುತ್ತವೆ. ಹೋಬ್ಬೆಸ್‌ರ ವಿಧಾನದ ಕೆಲವು ಅಂಶಗಳನ್ನು ನಿರಾಕರಿಸುವ ಮೂಲಕ, ಡೇವಿಡ್ ಹ್ಯೂಮ್ ರಾಜಕೀಯ ವಿಷಯಗಳಿಗೆ ಬೇಕನ್‌ರ ವೈಜ್ಞಾನಿಕ ವಿಧಾನವನ್ನು ಅನ್ವಯಿಸುವ ಪ್ರಯತ್ನವನ್ನು ಮಾಡಿದರು, ಇದನ್ನು ಅವರು ಪ್ರಪಥಮ ಸೂಕ್ತ ಪ್ರಯತ್ನವೆಂದು ಪರಿಗಣಿಸಿದ್ದಾರೆ (ಹ್ಯೂಮ್ 1896 [1739], "ಇಂಟ್ರೊ." ). 
ಡಚ್ ದಂಗೆ (1568–1609) , ಇಂಗ್ಲಿಷ್ ಆಂತರಿಕ ಕದನ (1642–1651) , ಅಮೇರಿಕನ್ ಕ್ರಾಂತಿ (1775–1783) ಮತ್ತು ಫ್ರೆಂಚ್ ಕ್ರಾಂತಿ (1789–1799) ಮೊದಲಾದ ಸಂದರ್ಭಗಳಲ್ಲಿ ಆಧುನಿಕತಾವಾದಿ ಪ್ರಜಾತಂತ್ರವಾದವು ಬಹಿರಂಗವಾಗಿ ಪ್ರಜಾಪ್ರಭುತ್ವದ ಸ್ಥಾಪನೆಯ ಮೇಲೆ ಪ್ರಭಾವ ಬೀರಿತು.
ಆಧುನಿಕತಾವಾದಿ ರಾಜಕೀಯ ಚಿಂತನೆಯ ಎರಡನೇ ಹಂತವು ರಾಸ್ಸಿಯಾರ ಚಿಂತನೆಯೊಂದಿಗೆ ಆರಂಭವಾಗುತ್ತದೆ. ಆತ ಮಾನವೀಯತೆಯ ಸ್ವಾಭಾವಿಕ ತರ್ಕಸಮ್ಮತತೆ ಮತ್ತು ಸಾಮಾಜಿಕತೆಯನ್ನು ಪ್ರಶ್ನಿಸಿದರು ಹಾಗೂ ಮಾನವ ಸ್ವಭಾವವು ಹಿಂದೆ ಯೋಚಿಸಿದುದಕ್ಕಿಂತ ಹೆಚ್ಚಿಗೆ ಹೊಂದಿಕೊಳ್ಳಬಲ್ಲದು ಎಂದು ಸೂಚಿಸಿದ್ದಾರೆ. ಈ ತರ್ಕದಿಂದ, ಒಂದು ಉತ್ತಮ ರಾಜಕೀಯ ವ್ಯವಸ್ಥೆ ಅಥವಾ ಒಬ್ಬ ಉತ್ತಮ ವ್ಯಕ್ತಿಯನ್ನು ರೂಪುಗೊಳಿಸುವಂಥದ್ದು ಸಂಪೂರ್ಣವಾಗಿ ಚರಿತ್ರೆಯಾದ್ಯಂತ ಎಲ್ಲರೂ ತೆಗೆದುಕೊಂಡು ಅವಕಾಶ ಮಾರ್ಗವನ್ನು ಅವಲಂಬಿಸಿರುತ್ತದೆ. ಈ ಚಿಂತನೆಯು ಇಮಾನ್ಯುವೆಲ್ ಕ್ಯಾಂಟ್, ಎಡ್ಮಂಡ್ ಬರ್ಕೆ ಮತ್ತು ಇತರರ ರಾಜಕೀಯ (ಮತ್ತು ಕಲಾತ್ಮಕ) ಚಿಂತನೆಯ ಮೇಲೆ ಪ್ರಭಾವ ಬೀರಿತು ಹಾಗೂ ಆಧುನಿಕತಾವಾದಿ ರಾಜಕಾರಣಗಳ ವಿಮರ್ಶಾತ್ಮಕ ಪುನರವಲೋಕನಕ್ಕೆ ಕಾರಣವಾಯಿತು. ಸಾಂಪ್ರದಾಯವಾದಿ ದೃಷ್ಟಿಕೋನದಲ್ಲಿ, ಈ ಅರಿವು ತೀವ್ರ ಸುಧಾರಣಾವಾದಿಯಾದ ಬದಲಾವಣೆಯ ಬಗ್ಗೆ ಎಚ್ಚರಿಕೆ ಮತ್ತು ಅದರ ತೊರೆತವನ್ನು ಪ್ರೋತ್ಸಾಹಿಸಿದೆಯೆಂದು ಬರ್ಕೆ ವಾದಿಸಿದ್ದಾರೆ. ಆದರೆ ಹೆಚ್ಚು ಮಹತ್ವಾಕಾಂಕ್ಷೆಯ ಚಳವಳಿಗಳೂ ಸಹ ಈ ಸೂಕ್ಷ್ಮ-ದೃಷ್ಟಿಯಿಂದ ಮಾನವ ಸಂಸ್ಕೃತಿಯಲ್ಲಿ ಅಭಿವೃದ್ಧಿ ಹೊಂದಿದವು, ಆರಂಭಿಕವಾಗಿ ರೊಮ್ಯಾಂಟಿಸಂ ಮತ್ತು ಚಾರಿತ್ರಿಕತತ್ತ್ವ ಹಾಗೂ ಅಂತಿಮವಾಗಿ ಕಾರ್ಲ್ ಮಾರ್ಕ್ಸ್‌ನ ಕಮ್ಯೂನಿಸಮ್ ಮತ್ತು ಜರ್ಮನ್ ನಾಜಿ ಚಳವಳಿಯನ್ನೂ ಒಳಗೊಂಡಂತೆ ಫ್ರೆಂಚ್ ಕ್ರಾಂತಿಯಿಂದ ಸ್ಫೂರ್ತಿ ಪಡೆದ ರಾಷ್ಟ್ರೀಯತೆಯ ಆಧುನಿಕ ರೂಪಗಳು.

ರಾಜಕೀಯವಾಗಿ
ಆಧುನಿಕತೆಯ ಹಂತಗಳು
ಆಧುನಿಕತೆಯ ನಿರೂಪಣೆ
ಸಾಮಾಜಿಕವಾಗಿ